Arbeiðsloysisstuðul er ein lógarfestur rættur, sum løgtingið hevur staðfest, og sum tú, sum móttakari av A-inntøku, sjálv/ur hevur verið við til at fíggja. Men sum arbeiðsleys/ur mást tú kenna treytirnar fyri at fáa arbeiðsloysisstuðul, t. e. hvørji rættindi og hvørjar skyldur, tú hevur í ALS. Gert tú ikki tað, kann lættliga henda, at tú ikki fært fullan ágóða av rættindum tínum. Arbeiðsgevarar og arbeiðstakarar í Føroyum fíggja ALS, sum m. a. hevur til endamáls at veita arbeiðsloysisstuðul. Men Arbeiðsloysisskipanin skal ikki bert lofta. Skipanin skal eisini hjálpa arbeiðsleysum út aftur á arbeiðsmarknaðin skjótast til ber. Tí virkar ALS bæði sum arbeiðsávísing, samstundis sum skipanin roynir at betra møguleikarnar hjá arbeiðsleysum at fáa arbeiði. ALS-gjaldið er 1,25% av A-inntøkuni. Tú hittir okkum... Tú hittir okkum á tel. 349550. Opið mánadag til hósdag: Kl. 10.00-15.00